钦定古今图书集成/历象汇编/岁功典/第078卷 > 九日黄楼作 前人
## 钦定古今图书集成/历象汇编/岁功典/第078卷 > 九日黄楼作 前人

“去年重阳不可说，南城夜半千沤发。水穿城下作雷
鸣，泥满城头飞雨滑。黄花白酒无人问，日暮归来洗
靴袜。岂知还复有今年，把盏对花容一呷。莫嫌酒薄
红粉陋，终胜泥中千柄锸。黄楼新城壁未干，青荷已
落霜初杀。朝来白露细如雨，南山不见千寻刹。楼前
便作海茫茫，楼下空闻橹鸦轧。薄寒中人老可畏，热”
酒浇肠气先压。烟消日出见渔村，远水鳞鳞山齾齾。
诗人猛士杂龙虎。楚舞吴歌乱鹅鸭。一杯相属君勿
辞，此境何殊泛清霅。